wannaphong/clean_thaiwikipedia huggingface dataset:
# วงศ์พญารากดำ
วงศ์พญารากดำ หรือ (:En:Onagraceae) เป็นวงศ์ของพืชมีดอก มีสมาชิกประมาณ 640-650 สปีชีส์ มีทั้งไม้ล้มลุก ไม้พุ่มและไม้ยืนต้น มี 20-24 สกุล 
สกุล
วงศ์ย่อย Ludwigioideae
:En:Ludwigia L.

วงศ์ย่อย Onagroideae
เผ่า Circaeeae
Circaea L.
Fuchsia L.
เผ่า Epilobieae
Chamerion Raf. ex Holub
Epilobium L.
เผ่า Gongylocarpeae
Gongylocarpus Schltdl. & Cham.
เผ่า Hauyeae
Hauya DC.
Tribe Lopezieae
Lopezia Cav.
Megacorax Elizondo et al.
เผ่า OnagreaeCamissonia Link
Camissoniopsis W.L.Wagner & Hoch
Chylismia (Torr. & A.Gray) Raim.
Chylismiella (Munz) W.L.Wagner & Hoch
Clarkia Pursh
Eremothera (P.H.Raven) W.L.Wagner & Hoch
Eucharidium Fisch. & C.A.Mey.
Eulobus Nutt. ex Torr. & A.Gray
Gayophytum A.Juss.
Neoholmgrenia W.L.Wagner & Hoch
Oenothera L.
Taraxia (Torr. & A.Gray) Raim.
Tetrapteron (Munz) W.L. Wagner & Hoch
Xylonagra Donn.Sm. & Rose

สกุลอีกหลายสกุลเป็นชื่อพ้องของสกุลที่กล่าวไปแล้ว แต่มักจะปรากฏในเอกสารต่างๆ ได้แก่ :
Calylophus Spach (=Oenothera)
Gaura L. (=Oenothera)
# สารสนเทศการแพทย์
สารสนเทศการแพทย์   เป็นศาสตร์เกี่ยวกับการศึกษาค้นคว้าทฤษฎีการคำนวณสำหรับคอมพิวเตอร์ และทฤษฎีการประมวลผลสารสนเทศ ทั้งด้านซอฟต์แวร์ ฮาร์ดแวร์ และ เครือข่าย ซึ่งวิทยาการคอมพิวเตอร์นั้นประกอบด้วยหลายหัวข้อที่เกี่ยวข้องกับคอมพิวเตอร์ ตั้งแต่ระดับนามธรรม หรือความคิดเชิงทฤษฎี เช่น การวิเคราะห์และสังเคราะห์ขั้นตอนวิธี ไปจนถึงระดับรูปธรรม เช่น ทฤษฎีภาษาโปรแกรม ทฤษฎีการพัฒนาซอฟต์แวร์ ทฤษฎีฮาร์ดแวร์คอมพิวเตอร์ และ ทฤษฎีเครือข่าย
รวมทั้งการศึกษาศาสตร์ทางด้านการแพทย์ด้วย

 สาขาที่เกี่ยวข้อง 
วิทยาการคอมพิวเตอร์ หรือศาสตร์คอมพิวเตอร์มีความสัมพันธ์กับสาขาอื่นๆ อีกหลายศาสตร์ ถึงแม้ว่าในแต่ละศาสตร์ จะครอบคลุมเนื้อหาที่เหมือนกันอยู่อย่างเห็นได้ชัด แต่ว่าแต่ละศาสตร์ หรือสาขาก็จะมีลักษณะสำคัญ และระดับของการศึกษ การวิจัย และการประยุกต์ใช้แตกต่างกันไปจากสาขาอื่นๆ
 วิศวกรรมคอมพิวเตอร์ เป็นการศึกษาเกี่ยวกับ การใช้หลักการวิศวกรรม ซึ่งเริ่มตั้งแต่การเก็บความต้องการ การออกแบบ การสร้าง การทดสอบ วิเคราะห์ จนถึงการบำรุงรักษาอย่างมีประสิทธิภาพ สำหรับระบบคอมพิวเตอร์ หรือ ระบบอุปกรณ์ ซึ่งต้องใช้ความรู้ทั้งซอฟต์แวร์ ฮาร์ดแวร์ การสื่อสาร ควบคู่กับความรู้ทางด้านวิศวกรรม
 วิศวกรรมซอฟต์แวร์ (วิศวกรรมส่วนชุดคำสั่ง) เน้นที่กระบวนการวิศวกรรมสำหรับระบบซอฟต์แวร์ขนาดใหญ่ โดยเริ่มด้วยการวิเคราะห์ความต้องการ, การออกแบบ, การพัฒนา, การทดสอบ ตลอดจนถึงการบำรุงรักษาระบบซอฟต์แวร์
 วิทยาการสารสนเทศ (สารสนเทศศาสตร์) เป็นการศึกษาเกี่ยวกับภาคทฤษฎีสารสนเทศ เริ่มตั้งแต่การรับรู้, การทำความเข้าใจ, การวิเคราะห์, การจัดเก็บ, การค้นคืน, การสร้าง, การโต้ตอบ, การสื่อสาร, และ การจัดการข้อมูลและสารสนเทศ
 เทคโนโลยีสารสนเทศ เน้นการประยุกต์ใช้สารสนเทศอย่างมีประสิทธิภาพสูงสุดกับสังคม ธุรกิจ องค์กร หรืออุตสาหกรรม
 ระบบสารสนเทศ เป็นการศึกษาการใช้งานคอมพิวเตอร์ สำหรับระบบการทำงานที่อาศัยข้อมูลสารสนเทศ เพื่อจุดประสงค์ในการช่วยเหลือสนับสนุน การดำเนินงานต่างๆ ภายในองค์กร โดยคำประยุกต์ใช้งานนั้น จะมีความหมายครอบคลุมถึง การออกแบบ,ใช้งาน, การติดตั้ง, และการบำรุงรักษา ไม่ว่าจะเป็นคอมพิวเตอร์, ซอฟต์แวร์, เครือข่าย, บุคลากร หรือข้อมูล
 ระบบสารสนเทศเพื่อการจัดการ เป็นสาขาย่อยของระบบสารสนเทศ โดยจะเน้นที่ระบบสารสนเทศ ที่จัดการเกี่ยวกับการบริหารจัดการการเงิน และบุคลากร

สถาบันที่เปิดสอน
 มหาวิทยาลัยวลัยลักษณ์
# ตำบลวังกะทะ
วังกะทะ เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบขององค์การบริหารส่วนตำบลวังกะทะ

 ภูมิศาสตร์ 
สภาพภูมิประเทศของตำบลวังกะทะ มีลักษณะเป็นที่ราบสูงสลับกับที่ราบลุ่มเป็นช่วง ๆ โดยมีลักษณะของดินส่วนใหญ่พื้นที่เป็นดินร่วน และในบางพื้นที่เป็นดินเหนียวและดินลูกรัง ซึ่งเป็นภูมิประเทศที่เหมาะสมกับการเพาะปลูกพืชไร่ พืชเศรษฐกิจของตำบลได้แก่ ข้าวโพด มันสำปะหลัง อ้อย สวนผลไม้ ผักปลอดสารพิษ และยางพารา

 อาณาเขต 
 ทิศเหนือ ติดต่อกับตำบลคลองม่วง ตำบลหนองสาหร่าย อำเภอปากช่อง จังหวัดนครราชสีมา
 ทิศตะวันออก ติดต่อกับตำบลระเริง อำเภอวังน้ำเขียว จังหวัดนครราชสีมา
 ทิศใต้ ติดต่อกับตำบลวังหมี อำเภอวังน้ำเขียว จังหวัดนครราชสีมา
 ทิศตะวันตก ติดต่อกับตำบลขนงพระ ตำบลโป่งตาลอง อำเภอปากช่อง จังหวัดนครราชสีมา

 ประวัติ 
ตำบลวังกะทะเป็นตำบลหนึ่งในเขตการปกครองของอำเภอปากช่อง จังหวัดนครราชสีมา มีพื้นที่ 89,096.2 ไร่ ประชาชนส่วนใหญ่อพยพมาจากภาคกลาง เช่น จังหวัดพระนครศรีอยุธยา จังหวัดอ่างทอง จังหวัดสุพรรณบุรี จังหวัดสระบุรี จังหวัดนครสวรรค์ และภาคอีสาน เช่น จังหวัดกาฬสินธุ์ จังหวัดบุรีรัมย์ จังหวัดศรีสะเกษ จังหวัดชัยภูมิ ภาคเหนือ เช่น จังหวัดกำแพงเพชร และประชาชนส่วนใหญ่นับถือศาสนาพุทธ 

ตำบลวังกะทะแยกออกจากตำบลหนองสาหร่าย ตั้งแต่วันที่ 1 มิถุนายน 2520 ประกาศในราชกิจจานุเบกษา วันที่ 26 กรกฎาคม 2520

องค์การบริหารส่วนตำบลวังกะทะ กระทรวงมหาดไทยได้ประกาศจัดตั้งเป็นองค์การบริหารส่วนตำบลเมื่อวันที่ 30 มีนาคม พ.ศ. 2539 โดยอาศัยอำนาจตามความในมาตรา 40 และมาตรา 41 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งเป็นองค์การบริหารส่วนตำบลขนาดเล็ก

 หมู่บ้าน 
ตำบลวังกะทะมีทั้งหมด 24 หมู่บ้าน ได้แก่

 บ้านป่าไผ่แดง 
 บ้านหนองขี้ตุ่น 
 บ้านคลองมะค่าหิน 
 บ้านวังกะทะ 
 บ้านหนองขวาง 
 บ้านวังตะเคียนทอง 
 บ้านคลองป่าหมู 
 บ้านคลองอีเฒ่า 
 บ้านวังกะโล่ 
 บ้านเขาแก้ว 
 บ้านซับสำราญ 
 บ้านโป่งกระทิง 
 บ้านหนองสองห้อง 
 บ้านดอนสว่าง 
 บ้านคลองพลู 
 หนองนกกระเต็น 
 บ้านป่าตะเคียน 
 บ้านป่ากล้วย 
 บ้านเทพนิมิต 
 บ้านโนนทอง 
 บ้านยางบ่องสามัคคี 
 บ้านเพิ่มสมบัติ 
 บ้านคลองไทร 
 บ้านเฉลิมพัฒนา
# องค์การบริหารส่วนตำบลบึงคำพร้อย
องค์การบริหารส่วนตำบลบึงคำพร้อย เป็นองค์การบริหารส่วนตำบลแห่งหนึ่งในเขตอำเภอลำลูกกา จังหวัดปทุมธานี

ที่ตั้งและอาณาเขต
 ที่ตั้ง 
เขตองค์การบริหารส่วนตำบลบึงคำพร้อยครอบคลุมท้องที่ส่วนใหญ่ของตำบลบึงคำพร้อย อำเภอลำลูกกา จังหวัดปทุมธานี

 อาณาเขต 
 ทิศเหนือ ติดต่อกับเขตเทศบาลตำบลธัญบุรี (อำเภอธัญบุรี)
 ทิศตะวันออก ติดต่อกับเขตองค์การบริหารส่วนตำบลลำลูกกา (อำเภอลำลูกกา)
 ทิศใต้ ติดต่อกับเขตเทศบาลตำบลลำลูกกาและเขตคลองสามวา (กรุงเทพมหานคร)
 ทิศตะวันตก ติดต่อกับเขตเทศบาลเมืองลาดสวาย (อำเภอลำลูกกา)

ประวัติ
เดิมเป็นถนนทางเดินเท้าและทางลูกรังเป็นเส้นทางที่ประชาชนใช้สัญจรไปมาระหว่างกรุงเทพมหานคร นนทบุรี ปทุมธานี เพื่อเดินทางไปจังหวัดนครนายก หรือใช้คลองหกวาเดินทางจากสะพานใหม่มายังคลองสิบสองและคลองสิบหก

เมื่อเดินทางมาถึงบริเวณนี้ ดวงอาทิตย์คล้อยลงใกล้เวลาพลบค่ำ ไม่สามารถจะเดินทางต่อไปได้ จึงพักค้างคืน ณ ศาลาที่พักสำหรับนักเดินทางอยู่ จึงเรียกบริเวณนี้ว่า "ค่ำตะวันคล้อย" ต่อมาจึงเหลือเพียง "คำพร้อย" ประกอบกับบริเวณนี้มีบึงขนาดใหญ่อยู่ จึงเรียกชื่อบริเวณนี้เป็นบึงคำพร้อยตั้งแต่บัดนั้นเป็นต้นมา

อีกประวัติหนึ่งเล่าว่า บริเวณนี้มีบึงใหญ่ของตาคำยายพร้อย จึงเรียกว่า บึงคำพร้อย ซึ่งต้องสืบเสาะหาว่าบึงขนาดใหญ่นั้นอยู่ที่ไหน หรือสืบหาผู้สืบสกุลจากตาคำยายพร้อย

สภาพภูมิประเทศเป็นที่ราบลุ่มเหมาะแก่การเพาะปลูกด้านการเกษตร มีคลองหกวาผ่านจากทิศตะวันตกไปทิศตะวันออก และมีคลองซอยที่ 5, 6 และ 7 ผ่านจากทิศเหนือไปทิศใต้ เหมาะสมต่อการทำการเกษตรทุกหมู่บ้าน

 หมู่บ้าน 
ในเขตองค์การบริหารส่วนตำบลบึงคำพร้อยมีทั้งหมด 19 หมู่บ้าน ได้แก่
หมู่ที่ 1 บ้านคลองเจ็ด
หมู่ที่ 2 บ้านคลองเจ็ด
หมู่ที่ 3 บ้านคลองเจ็ด	 
หมู่ที่ 4 บ้านคลองเจ็ด	 
หมู่ที่ 5 บ้านคลองเจ็ด	 
หมู่ที่ 6 บ้านคลองหก
หมู่ที่ 7 บ้านคลองหก	 
หมู่ที่ 8 บ้านคลองหก	 
หมู่ที่ 9 บ้านคลองหก	 
หมู่ที่ 10 บ้านคลองหก	 
หมู่ที่ 11 บ้านคลองหกวา 
หมู่ที่ 12 บ้านคลองห้า	 
หมู่ที่ 13 บ้านคลองห้า	 
หมู่ที่ 14 บ้านคลองห้า	 
หมู่ที่ 15 บ้านคลองหกวา 
หมู่ที่ 16 บ้านคลองหกวา 
หมู่ที่ 17 บ้านคลองหกวา 
หมู่ที่ 18 บ้านคลองหกวาหรือบ้านแจ้งลำหิน
หมู่ที่ 19 บ้านคลองหกวา 

รายชื่อ  กำนัน-ผู้ใหญ่บ้านตำบลบึงคำพร้อย	 

นางวันเพ็ญ เกตุชีพ	กำนันตำบลบึงคำพร้อย
นายพิเชษฐ์	ศาสตร์ประเสริฐ	ผู้ใหญ่บ้านหมู่ที่  1
นายธเนศ	เทียมบุญเลิศ	ผู้ใหญ่บ้านหมู่ที่ 2
นายอำนาจ	สมสวย	ผู้ใหญ่บ้านหมู่ที่  3
นางเตือนใจ	เคหะวัน	ผู้ใหญ่บ้านหมู่ที่  4
นายภุชงค์	แย้มไสว	ผู้ใหญ่บ้านหมู่ที่  6
นายสถิตย์	คุ้มวงษ์	ผู้ใหญ่บ้านหมู่ที่  7
นายสมปอง	กลิ้งสุทธิ	ผู้ใหญ่บ้านหมู่ที่  8
นายนที	ชื่นจรูญ	ผู้ใหญ่บ้านหมู่ที่  9
นายสมศักดิ์	ศิริเวช	ผู้ใหญ่บ้านหมู่ที่  10
นายพยงค์	รักใคร่	ผู้ใหญ่บ้านหมู่ที่  11
นางจรัสวรรณ	ทัศนาทร	ผู้ใหญ่บ้านหมู่ที่  12
นางวันเพ็ญ	เกตุชีพ	ผู้ใหญ่บ้านหมู่ที่  13
นายวิชญ์ภาส	อินทร์พันงาม	ผู้ใหญ่บ้านหมู่ที่  14
นายสุขจรัส	รัตนเมือง	ผู้ใหญ่บ้านหมู่ที่  17
นางสาว สุดารัตน์ รอดเล็ก ผู้ใหญ่บ้านหมู่ที่ 18
นายซำสุดิน	เลาะประสิทธิ์ ผู้ใหญ่บ้านหมู่ที่  19
# เมซีเย 5
เมซีเย 5  หรือ เอ็ม5 กำหนดเป็นชื่อ เอ็นจีซี 5904  เป็นกระจุกดาวทรงกลมที่ตั้งอยู่ในกลุ่มดาวงู อยู่ห่างจากโลกประมาณ 24,460 ปีแสง ก็อทฟรีท เคียร์ช ค้นพบกระจุกดาวนี้ใน ค.ศ. 1702 เมซีเย 5 เป็นคนละกลุ่มกับกระจุกดาวทรงกลมสลัวมากและไกลกว่าคือ พาโลมาร์ 5 ซึ่งตั้งอยู่ใกล้เคียงกันบนท้องฟ้า
# เอสเอ็น 1987เอ
เอสเอ็น 1987เอ  เป็นมหานวดาราในบริเวณของเนบิวลาทารันทูลาในเมฆมาเจลลันใหญ่ เกิดขึ้นห่างจากโลกประมาณ 51.4 กิโลพาร์เซก หรือประมาณ 168,000 ปีแสง ซึ่งเป็นมหานวดาราที่สังเกตการได้ใกล้ที่สุดนับจาก เอสเอ็น 1604 ที่เกิดขึ้นในทางช้างเผือก แสงจากมหานวดารานี้มาถึงโลกเมื่อวันที่ 23 กุมภาพันธ์ ค.ศ. 1987
# มเหสี
พระมเหสี หมายถึง เจ้านายราชาศัพท์, หน้า43ที่เป็นภรรยาของพระมหากษัตริย์พจนานุกรม ฉบับราชบัณฑิตยสถาน พ.ศ. 2554, หน้า 888 ถ้าเป็นภรรยาเอกเรียกว่า พระอัครมเหสีพจนานุกรม ฉบับราชบัณฑิตยสถาน พ.ศ. 2554, หน้า 1390 ถ้าไม่ใช่เจ้านายเรียกว่าบาทบริจาริกาพจนานุกรม ฉบับราชบัณฑิตยสถาน พ.ศ. 2554, หน้า 668

 ยุโรป 
ยศของมเหสีของยุโรป ใช้ได้หลายคำ ตามพระยศของพระสวามี ดังนี้
 สมเด็จพระจักรพรรดินี (Empress consort) พระอัครมเหสีของสมเด็จพระจักรพรรดิ เช่น
 เยอรมันอย่างออสเตรียและเยอรมนี จักรพรรดิจะเรียกว่า ไคเซอร์ (Kaiser) ส่วนจักรพรรดินี เรียกว่า ไคเซอริน (Kaiserin)
 สลาฟ อย่างรัสเซียและบัลแกเรีย จักรพรรดิจะเรียกว่า ซาร์ (Czar) ส่วนจักรพรรดินี เรียกว่า ซารีนา (Czarina) ในบรรดาประเทศที่ประมุขดำรงพระยศเป็นจักรพรรดิและจักรพรรดินีนั้น จะมีคำนำหน้าว่า His/Her Imperial Majesty

 สมเด็จพระราชินี พระอัครมเหสีของสมเด็จพระราชา เช่น
 เยอรมัน ราชา เรียกว่า โคนิก (König) ราชินีเรียกว่า โคนิกกิน (Königin)
 ฝรั่งเศส ราชา เรียกว่า รัว (Roi) ราชินีเรียกว่า แรน (Reine)
 อิตาลี ราชา เรียกว่า เร (Re) ลาตินเรียกว่า เร็กซ์ (Rex) ราชินีเรียกว่า เรจิน่า (Regina)
 สเปน ราชา เรียกว่า เรย์ (Rey) ราชินีเรียกว่า เรย์น่า (Reina)
 เนเธอร์แลนด์ ราชา เรียกว่า Koning ราชินีเรียกว่า Koningin

 เอเชีย 
ยศของมเหสีทางราชสำนักในเอเชีย ก็ใช้ได้หลายคำ ตามพระยศของพระสวามี เช่นกัน อาทิ
 สมเด็จพระจักรพรรดินี (Empress consort) พระมเหสีของสมเด็จพระจักรพรรดิ เช่น
 จีน จักรพรรดิ เรียกว่า ฮ่องเต้ (皇帝, Huángdì) จักรพรรดินี เรียกว่า ฮองเฮา (皇后, Húanghòu)
 ญี่ปุ่น จักรพรรดิ เรียกว่า เท็นโน (天皇, Tennō) จักรพรรดินี เรียกว่า โคโง (皇后, Kōgō)
 เกาหลี จักรพรรดิ เรียกว่า ฮวางเจ (皇帝, Hwangje) จักรพรรดินี เรียกว่า ฮวางฮู (皇后, Hwanghu)
 เวียดนาม จักรพรรดิ เรียกว่า ฮว่างเด๋ (皇帝, Hoàng đế) จักรพรรดินี เรียกว่า ฮว่างเหิ่ว (皇后, Hoàng hậu)
 อิหร่าน จักรพรรดิ เรียกว่า ชาฮันชาห์ (شاهنشاه, Shahanshah) จักรพรรดินี เรียกว่า ชาห์บานู (شهبانو, Shahbanu)
 มองโกเลีย จักรพรรดิ เรียกว่า คากาน (Khagan) จักรพรรดินี เรียกว่า คาตุน (Khatun)

 สมเด็จพระราชินี พระอัครมเหสีของสมเด็จพระราชา เช่น
 ไทย มีพระมเหสีได้หลายพระองค์ แต่จะมีผู้ดำรงตำแหน่งสูงที่สุดเพียงพระองค์เดียว เรียกว่า พระอัครมเหสี ถ้าเคยดำรงตำแหน่งผู้สำเร็จราชการแผ่นดิน เรียกว่า สมเด็จพระบรมราชินีนาถ
 เกาหลี กษัตริย์ เรียกว่า วัง (왕, Wang) ราชินีเรียกว่า วังบี (王妃, Wangbi)
 มาเลเซีย กษัตริย์ เรียกว่า ยังดีเปอร์ตวนอากง (يڠ د-ڤرتوان اڬوڠ, Yang di-Pertuan Agong) ราชินีเรียกว่า รายา ประไหมสุหรี อากง (راج ڤرماءيسوري اڬوڠ, Raja Permaisuri Agong)

 แอฟริกา 
ยศของมเหสีของแอฟริกา ใช้ได้หลายคำ ตามพระยศของพระสวามี ดังนี้
 สมเด็จพระจักรพรรดินี (Empress consort) พระมเหสีของสมเด็จพระจักรพรรดิ เช่น
 เอธิโอเปีย จักรพรรดิ เรียกว่า เนกัสซา นากัส (Nəgusä Nägäst) จักรพรรดินี เรียกว่า เนเกสซา นากัส (Nəgəstä Nägäst)

 สมเด็จพระราชินี พระอัครมเหสีของสมเด็จพระราชา เช่น
 เอสวาตีนี ราชา เรียกว่า สิงโต (Ngwenyama) ราชินีเรียกว่า นางพญาช้าง (Ndlovukati)

 โอเชียเนีย 
ยศของมเหสีของโอเชียเนีย ตามพระยศของพระสวามี คือ
 สมเด็จพระราชินี พระอัครมเหสีของพระมหากษัตริย์ เช่น
 ฟีจี กษัตริย์ เรียกว่า ราตู (Ratu) ราชินีเรียกว่า เอดิ (Adi)
# เรือพายในกีฬาแห่งชาติครั้งที่ 41 – เรือคยัค บุคคลชาย 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์

ประเภท เรือคยัค ชาย 1 คน (k1) 1000 เมตร 

 มีนักกีฬาเข้าร่วมการแข่งขัน 10 คน จาก 10 ทีมจังหวัด
 เริ่มแข่งขันวันที่ 9-10 ธันวาคม 2555
 สนามที่ใช้ในการแข่งขัน : อ่างเก็บน้ำห้วยตึงเฒ่า อ.แม่ริม
 

สรุปผลการแข่งขัน
 บุคคลชาย 1000 เมตร สมุทรปราการ<br\>ณัฐวร  แหวนพรหม  เชียงใหม่<br\>วิชาญ  ใจเที่ยง กรุงเทพมหานคร<br\>เกษมสิทธิ์  บริบูรณ์วศิน

ผลการแข่งขัน
Heat
 อันดับ 1-2 ของแต่ละกลุ่ม เข้ารอบรองชนะเลิศ(SE), อันดับ3-4 เข้ารอบแก้ตัว(RE)
Heat1
อันดับนักกีฬาทีมจังหวัดเวลา (นาที)หมายเหตุ 1  วิชาญ  ใจเที่ยง เชียงใหม่ 03:06:12 SE 2  ชาญฤทธิ์  ฉากเขียน สิงห์บุรี 03:09:20 SE 3  รุ่งทิวา  แก้วประดิษฐ์ชลบุรี 03:09:90 RE 4  ฉัตรกมล  มณีจักรลำปาง 03:14:94 RE

Heat2
อันดับนักกีฬาทีมจังหวัดเวลา (นาที)หมายเหตุ 1  ณัฐกุล  แบ่งทิศ แพร่ 03:25:79 SE 2  เตชิต  อุสสาหะ นครราชสีมา 03:29:67 SE 3  นนทิวัฒน์  ผิวบัวเผื่อน สุพรรณบุรี 03:34:45 RE

Heat3
อันดับนักกีฬาทีมจังหวัดเวลา (นาที)หมายเหตุ 1  ณัฐวร  แหวนพรหม สมุทรปราการ 03:37:76 SE 2  เกษมสิทธิ์  บริบูรณ์วศิน กรุงเทพมหานคร 03:37:99 SE 3  วรวิทย์  มีปลอด นครศรีธรรมราช 03:44:72 RE

รอบแก้ตัว (RE)
อันดับนักกีฬาทีมจังหวัดเวลา (นาที)หมายเหตุ 1  ฉัตรกมล  มณีจักรลำปาง 03:27:91 SE 2  รุ่งทิวา  แก้วประดิษฐ์ ชลบุรี 03:28:08 SE 3  นนทิวัฒน์  ผิวบัวเผื่อน สุพรรณบุรี 03:59:56  4  วรวิทย์  มีปลอด นครศรีธรรมราช 04:10:86 

รอบรองชนะเลิศ
 อันดับ 1-2 ของแต่ละกลุ่ม เข้ารอบชิงชนะเลิศ(FA), 
Heat1
อันดับนักกีฬาทีมจังหวัดเวลา (นาที)หมายเหตุ 1  ณัฐวร  แหวนพรหมสมุทรปราการ 03:05:39 FA 2  วิชาญ  ใจเที่ยง เชียงใหม่ 03:05:45 FA 3  รุ่งทิวา  แก้วประดิษฐ์ ชลบุรี 03:13:47  4  เตชิต  อุสสาหะ นครราชสีมา 03:39:16 

Heat2
อันดับนักกีฬาทีมจังหวัดเวลา (นาที)หมายเหตุ 1  ชาญฤทธิ์  ฉากเขียน สิงห์บุรี 03:13:67 FA 2  เกษมสิทธิ์  บริบูรณ์วศิน กรุงเทพมหานคร 03:15:50 FA 3  ฉัตรกมล  มณีจักร ลำปาง 03:15:84  4  ณัฐกุล  แบ่งทิศแพร่ 03:19:20 

รอบชิงชนะเลิศ
อันดับนักกีฬาทีมจังหวัดเวลา (นาที)หมายเหตุ   ณัฐวร  แหวนพรหม สมุทรปราการ 03:08:93    วิชาญ  ใจเที่ยง เชียงใหม่ 03:10:43    เกษมสิทธิ์  บริบูรณ์วศิน กรุงเทพมหานคร 03:16:30  4  ชาญฤทธิ์  ฉากเขียนสิงห์บุรี 03:23:05
# รายชื่อประธานาธิบดีแองโกลา
นี่คือ รายชื่อประธานาธิบดีแองโกลา ตั้งแต่จัดตั้งขึ้นเมื่อปี 1975 มีประธานาธิบดีทั้งหมด 3 คน ผู้ดำรงตำแหน่งคนแรก คือ อโกซตินโฮ เนโตร ตั้งแต่ปี 1975 ถึง 1979 และผู้ดำรงตำแหน่งคนปัจจุบัน คือ ฌูเวา โลเร็งซู ตั้งแต่ปี 2017

 รายชื่อ 
 สาธารณรัฐประชาชนแองโกลา 
ลำดับรูปภาพชื่อการเลือกตั้งดำรงตำแหน่งสังกัดเข้ารับตำแหน่งพ้นจากตำแหน่งระยะเวลา 1 90px อโกซตินโฮ เนโตร — 11 พฤศจิกายน ค.ศ. 1975 10 กันยายน ค.ศ. 1979  MPLA 2 90px ฌูแซ เอดัวร์ดู ดุช ซังตุช 19791986 21 กันยายน ค.ศ. 1979 27 สิงหาคม ค.ศ. 1992  MPLA
 สาธารณรัฐแองโกลา 
ลำดับรูปภาพชื่อการเลือกตั้งดำรงตำแหน่งสังกัดเข้ารับตำแหน่งพ้นจากตำแหน่งระยะเวลา (2) 90px ฌูแซ เอดัวร์ดู ดุช ซังตุช 19922012 27 สิงหาคม ค.ศ. 1992 25 กันยายน ค.ศ. 2017  MPLA 3 90px ฌูเวา โลเร็งซู 20172022 26 กันยายน ค.ศ. 2017 อยู่ในวาระ  MPLA

 เส้นเวลา
# ประธานาธิบดีนามิเบีย
ประธานาธิบดีนามิเบีย  เป็นประมุขแห่งรัฐและหัวหน้ารัฐบาลของประเทศนามิเบีย และเป็นผู้บัญชาการทหารสูงสุดของกองทัพนามิเบีย ผู้ดำรงตำแหน่งคนปัจจุบัน คือ Netumbo Nandi-Ndaitwah ตั้งแต่วันที่ 21 มีนาคม พ.ศ. 2568

 อำนาจหน้าที่ 
ประธานาธิบดีนามิเบียมีอำนาจหน้าที่กำกับดูแลฝ่ายบริหารของรัฐบาลนามิเบียในฐานะประธานคณะรัฐมนตรี

รายชื่อ
 ลำดับ(สมัย)  รูป  รายนาม  เริ่มวาระ  สิ้นสุดวาระ 1  100px  แซม นูโยมา  21 มีนาคม พ.ศ. 2533  21 มีนาคม พ.ศ. 2548 2  100px  ฮีฟีเกปุนเย โปฮัมบา  21 มีนาคม พ.ศ. 2548  21 มีนาคม พ.ศ. 2558 3  100px  ฮาเก เกนก็อบ  21 มีนาคม พ.ศ. 2558  4 กุมภาพันธ์ พ.ศ. 2567 4  100px  นันโกโล เอ็มบุมบา  4 กุมภาพันธ์ พ.ศ. 2567  21 มีนาคม พ.ศ. 2568 5   Netumbo Nandi-Ndaitwah  21 มีนาคม พ.ศ. 2568  ปัจจุบัน
# อีซาเบลแห่งอารากอน
พระนางอีซาเบลแห่งอารากอน สมเด็จพระราชินีแห่งโปรตุเกส  ชาวโรมันคาทอลิกเรียกว่านักบุญเอลิซาเบธแห่งโปรตุเกส (St. Elizabeth of Portugal) เป็นพระราชธิดาในพระเจ้าเปโดรที่ 3 แห่งอารากอน ทรงถูกส่งมาอภิเษกสมรสกับพระเจ้าดีนีชแห่งโปรตุเกสเมื่อพระชนมายุได้เพียง 10 พรรษา 

พระนางมีความศรัทธาต่อนิกายโรมันคาทอลิกอย่างแรงกล้า ทรงทำวัตรทุกวัน ถือการอดอาหาร และร่วมพิธีมิสซาวันละสองครั้ง ในช่วงบั้นปลายพระชนม์ชีพพระนางทรงเข้าเป็นสมาชิกคณะชั้นสามของนักบุญฟรังซิสตราบจนสวรรคตในวันที่ 4 กรกฎาคม ค.ศ. 1336 และได้รับการประกาศเป็นนักบุญโดยสมเด็จพระสันตะปาปาเออร์บันที่ 8 ในวันที่ 25 พฤษภาคม ค.ศ. 1625 มีวันฉลองตรงกับวันที่ 4 กรกฎาคมของทุกปี
# เคอร์ดิสถานตุรกี
เคอร์ดิสถานตุรกี (Turkish Kurdistan;  Nefel, Jan. 2008 or Bakurê Kurdistanê,Nefel, Dec. 2005 หรือเคอร์ดิสถานเหนือ) เป็นชื่ออย่างไม่เป็นทางการของภาคตะวันออกเฉียงใต้ของตุรกีที่มีชาวเคิร์ดอยู่หนาแน่น ชื่อที่ไม่เป็นทางการนี้บ่งถึงลักษณะทางภูมิศาสตร์และประวัติศาสตร์ซึ่งเกี่ยวข้องกับดินแดนขนาดใหญ่ที่เรียกเคอร์ดิสถาน ซึ่งอยู่ในประเทศตุรกี อิรัก อิหร่านและซีเรีย "Kurd," Hutchinson Unabridged Encyclopedia including Atlas, 2005.

สารานุกรมอิสลามได้กำหนดให้เคอร์ดิสถานตุรกีครอบคลุมพื้นที่ 17 จังหวัดของตุรกี ได้แก่ จังหวัดเอร์ซิจัน, จังหวัดเอร์ซูรุม, จังหวัดการ์ส, จังหวัดมาลัตยา, จังหวัดตุนเจลี, จังหวัดเอร์ลาซือ, จังหวัดบินโกล, จังหวัดมุช, จังหวัดอะก์รึ, จังหวัดอาดึยามัน, จังหวัดดิยัรบาเกอร์, จังหวัดสิอิร์ท, จังหวัดบิตลิส, จังหวัดวาน, จังหวัดชานลึอูร์ฟา, จังหวัดมาร์ดิน และ และจังหวัดฮักการี แต่ขอบเขตของเคอร์ดิสถานที่แท้จริงแสดงได้ยาก
# รายนามประธานาธิบดีจิบูตี
รายนามประธานาธิบดีสาธารณรัฐจิบูตี
 ลำดับ(สมัย)  รูป  รายนาม  เริ่มวาระ  สิ้นสุดวาระ 1  100px  ฮะซัน กูเรด อับปีดอน  27 มิถุนายน พ.ศ. 2520  8 พฤษภาคม พ.ศ. 2542 2  100px  อิสมาอีล อุมัร เกลเลห์  8 พฤษภาคม พ.ศ. 2542  ปัจจุบัน

ดูเพิ่ม
ประเทศจิบูตี
ธงชาติจิบูตี
ตราแผ่นดินของจิบูตี
เพลงชาติจิบูตี
อ้างอิง

จ
# Cassiopea andromeda
Cassiopea andromeda เป็นแมงกะพรุนจำพวกแมงกะพรุนกลับหัวชนิดหนึ่ง โดยเป็นแมงกะพรุนที่มีส่้วนหัวหรือเมดูซ่าคว่ำลงและเกาะติดกับพื้นทะเล ที่เป็นพื้นทรายหรือพื้นโคลน และเอาส่วนที่เป็นหนวดชูขึ้น ทำให้แลดูคล้ายดอกไม้ทะเลหรือแมงกะพรุนที่ตายแล้ว ท่องโลกความหลากหลายมหกรรมวิทย์ ทำความรู้จัก "ดาร์วิน-เอเลียนสปีชีส์" จากผู้จัดการออนไลน์ 

Cassiopea andromeda มีความยาวเต็มที่ประมาณ 30 เซนติเมตร แพร่กระจายพันธุ์ในน่านน้ำแถบอินโด-แปซิฟิกฝั่งตะวันตก รวมถึงในน่านน้ำไทยด้วย แต่เป็นแมงกะพรุนที่ไม่้ได้มีการจับมาบริโภคบทคัดย่อโครงการวิจัยและวิทยานิพนธ์ 2545 การประชุมวิืชาการประจำปีโครงการ BRT ครั้งที่ 6 9-12 ตุลาคม 2545 โรงแรมทวินโลตัส จังหวัดนครศรีธรรมราช

โดยการชูเอาหนวดที่มีเข็มพิษคอยดักจับแพลงก์ตอนที่ลอยตามกระแสน้ำกินเป็นอาหาร รวมถึงกุ้งหรือปลาขนาดเล็กเป็นอาหาร รวมถึงสามารถสังเคราะห์แสงเองได้ด้วยจากสาหร่ายซูแซนแทลลี่ที่อยู่รอบ ๆ หนวด
Murphy, Richard C. (2002). Coral Reefs: Cities Under The Sea. Princeton, New Jersey: The Darwin Press. ISBN 978-0-87850-138-0.
อ้างอิง

แหล่งข้อมูลอื่น

Category:แมงกะพรุน
# แมงกะพรุนหัวคว่ำ
แมงกะพรุนหัวคว่ำ หรือ แมงกะพรุนกลับหัว  เป็นแมงกะพรุนจำพวกหนึ่ง ที่จัดอยู่ในวงศ์ Cassiopeidae และสกุล Cassiopea ซึ่งเป็นเพียงสกุลเดียวเท่านั้นที่อยู่ในวงศ์นี้ (แต่บางข้อมูลจัดให้มี 2 สกุล)

แมงกะพรุนหัวคว่ำ เป็นแมงกะพรุนสกุลเดียวเท่านั้นที่อาศัยอยู่บนพื้นทะเลหรือพื้นมหาสมุทร โดยที่ตำแหน่งของเมดูซ่าหรือส่วนหัวที่คว่ำลงทำให้สามารถคอยจับแพลงก์ตอนที่ลอยผ่านกินมากับกระแสน้ำ และใช้พลังงานที่ได้จากการสังเคราะห์แสงของสาหร่ายซูแซนเทลลี่ที่อาศัยอยู่ในตัวเพื่อการเจริญเติบโต รวมถึงมีเข็มพิษที่อยู่รอบ ๆ นั้นด้วย Murphy, Richard C. (2002). Coral Reefs: Cities Under The Sea. Princeton, New Jersey: The Darwin Press. ISBN 978-0-87850-138-0. และจากการศึกษาของสถาบันเทคโนโลยีแห่งแคลิฟอร์เนีย พบว่า แมงกะพรุนหัวคว่ำนั้นมีการนอนหลับอย่างหลับสนิทด้วยเหมือนกับสัตว์ชั้นสูงหรือสัตว์ที่มีโคร่งร่างซับซ้อนชนิดอื่น ๆ  ทั้งที่เป็นเพียงสัตว์น้ำที่ไม่มีแกนสันหลังและลำตัวโปร่งแสงเท่านั้นหน้า 7, แมงกะพรุนก็มีช่วงนอนหลับไหลอย่างสนิท. "ทันโลก". ไทยรัฐปีที่ 68 ฉบับที่ 21804: วันจันทร์ที่ 2 ตุลาคม พ.ศ. 2560 ขึ้น 12 ค่ำ เดือน 11 ปีระกา

โดยที่ชื่อ Cassiopeda และ Cassiopeidae นั้นมีที่มาจากแคสซิโอเปีย ราชินีแห่งเอธิโอเปีย ผู้เป็นชายาของราชาเซเฟอุส และเป็นมารดาของเจ้าหญิงแอนโดรมีดา ตามเทพปกรณัมกรีก

แมงกะพรุนหัวคว่ำ มีขนาดประมาณ 30 เซนติเมตร แบ่งออกได้เป็น 8 ชนิดWoRMS taxon details (บางข้อมูลแบ่งออกเป็น 11 ชนิด) ได้แก่

Cassiopea andromeda
Cassiopea depressa
Cassiopea frondosa
Cassiopea medusa
Cassiopea mertensi
Cassiopea ndrosia
Cassiopea ornata
Cassiopea xamachana
# ปลาฉลามน้ำจืด (แก้ความกำกวม)
ปลาฉลามน้ำจืด  อาจหมายถึง

ปลาฉลามน้ำจืด หรือ ปลาฉลามแม่น้ำ ปลาฉลามในสกุล Glyphis ในวงศ์ Carcharhinidae ซึ่งเป็นปลาฉลามที่อาศัยอยู่ได้ในน้ำกร่อยหรือน้ำจืดสนิทได้ตลอดทั้งชีวิต ทั้งหมดมี 6 ชนิด และเป็นปลาหายาก ใกล้สูญพันธุ์ทั้งสิ้น
ปลาฉลามหัวบาตร ปลาฉลามชนิด Carcharhinus leucas ในวงศ์ Carcharhinidae เป็นปลาฉลามขนาดใหญ่ที่ปกติอาศัยอยู่ในทะเล แต่ก็สามารถปรับตัวให้อาศัยอยู่ได้ในน้ำกร่อยหรือน้ำจืดสนิทได้เช่นกัน
ปลากา ปลาน้ำจืดชนิด Labeo chrysophekadion ในวงศ์ Cyprinidae นิยมเลี้ยงเป็นปลาสวยงาม
ปลากาแดง ปลาน้ำจืดชนิด Epalzeorhynchos frenatum ในวงศ์ Cyprinidae นิยมเลี้ยงเป็นปลาสวยงาม
ปลาทรงเครื่อง ปลาน้ำจืดชนิด Epalzeorhynchos bicolor ในวงศ์ Cyprinidae เป็นปลาเฉพาะถิ่นพบได้ในประเทศไทย นิยมเลี้ยงเป็นปลาสวยงาม ใกล้สูญพันธุ์แล้วในธรรมชาติ
ปลาเทพา ปลาหนังน้ำจืดขนาดใหญ่ชนิด Pangasius sanitwongsei ในวงศ์ Pangasiidae เป็นปลาเฉพาะถิ่นพบได้ในประเทศไทย มีลักษณะของครีบและท่วงท่าการว่ายน้ำคล้ายปลาฉลาม นิยมเลี้ยงเป็นปลาสวยงาม ใกล้สูญพันธุ์แล้วในธรรมชาติ
ปลาหางไหม้ ปลาน้ำจืดชนิด Balantiocheilos melanopterus ในวงศ์ Cyprinidae ลักษณะคล้ายปลาหางไหม้ไทย แต่พบในประเทศอินโดนีเซีย นิยมเลี้ยงเป็นปลาสวยงาม
ปลาหางไหม้ไทย ปลาน้ำจืดชนิด Balantiocheilos ambusticauda ในวงศ์ Cyprinidae เมื่อก่อนนิยมเลี้ยงเป็นปลาสวยงาม เป็นปลาเฉพาะถิ่นพบได้ในประเทศไทย แต่ปัจจุบันเชื่อว่าสูญพันธุ์ไปแล้วจากธรรมชาติ

Category:ปลาแบ่งตามชื่อสามัญ
# ชะลูด
ชะลูด Blume var. lucida Markgr หรือ Alyxia nitens Kerr ชื่ออื่น ๆ ลูด (ปัตตานี) ชะนูด (สุราษฎร์ธานี) นูด (ภาคใต้), ขี้ตุ่น, ช้างตุ่น ต้นธูป (อีสาน) เป็นไม้เลื้อยในวงศ์  Apocynaceae เนื้อแข็ง ขนาดเล็ก เปลือกค่อนข้างดำ เกลี้ยง มียางสีขาวขุ่น เปลือกเถาชั้นใน กลิ่นหอมมาก ชะลูด 

เปลือกต้นชั้นในของชะลูดใช้เป็นยาได้ โดยทุบลอกเอาเปลือกสีดำข้างนอกทิ้ง ลอกเอาแต่เนื้อที่หุ้มแก่น แล้วผึ่งลมให้แห้ง เปลือกไม้จะม้วนเป็นแผ่นบาง ๆ มีสีขาว ตำรายาไทย ใช้ปลือกที่ทุบแล้วนี้เป็นยาขับผายลม แก้ปวดในท้อง บำรุงกำลัง แก้ปวดมวนท้อง บำรุงหัวใจ บำรุงครรภ์รักษา แก้ดีพิการ แก้ไข้ แก้ปวดบวม  เถาปรุงยาแก้พิษในเลือดและน้ำเหลือง บำรุงกำลัง แก้ลมวิงเวียน แก้อ่อนเพลีย ใช้เปลือกชะลูดเป็นส่วนผสมของตำรับ “ยาหอมเทพจิตร” และตำรับ “ยาหอมนวโกฐ” ที่มีสรรพคุณแก้ลมวิงเวียน แก้อาการหน้ามืด ตาลาย ใจสั่น คลื่นเหียน อาเจียน แก้ลมจุกแน่นในท้อง  ชะลูดมีสารหอมกลุ่มคูมารินส์ ใช้อบผ้า ใช้ผสมทำธูป ต้มรวมกับลูกซัด ย้อมเสื้อผ้าให้มีกลิ่นหอมชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555.
# ปลาฉลามแม่น้ำฟันหอก
ปลาฉลามแม่น้ำฟันหอก หรือ ปลาฉลามฟันหอก  เป็นปลาฉลามชนิดหนึ่ง จำพวกปลาฉลามแม่น้ำ จัดอยู่ในวงศ์ปลาฉลามครีบดำ (Carcharhinidae)

ปลาฉลามแม่น้ำฟันหอก เป็นปลาฉลามที่อาศัยอยู่ตามชายฝั่งทะเลแถบป่าชายเลนทางตอนเหนือของออสเตรเลีย, นิวกินี และบอร์เนียว โดยสามารถปรับตัวอาศัยให้อยู่ในน้ำจืดสนิทหรือน้ำกร่อยได้ มีรูปร่างเพรียวยาวสีเทา มีครีบหลังชิ้นที่ 2 ที่มีขนาดใหญ่และมีปื้นสีดำอยู่ใต้ครีบอกทั้ง 2 ข้าง มีซี่เหงือกทั้งหมด 5 ซี่ โดยที่ซี่แรกจะมีขนาดยาวกว่าซี่อื่น ๆ มีฟันรูปร่างเป็นรูปสามเหลี่ยมขนาดใหญ่ โดยฟันแถวบนนั้นมีลักษณะเป็นหยัก ฟันแถวล่างมีรูปร่างเหมือนหัวหอกแคบ ๆ และมีรอยหยักอยู่ตรงปลาย ใช้สำหรับกัดกินอาหารซึ่งได้แก่ ปลากระดูกแข็ง และสัตว์น้ำหน้าดินที่มีกระดองแข็งอย่างครัสเตเชียน เป็นอาหารโดยเฉพาะ

มีขนาดความยาวโดยเฉลี่ย 1 เมตร แต่เชื่อว่าอาจใหญ่ได้เต็มที่ถึง 2.5–3 เมตร

ปลาฉลามแม่น้ำฟันหอก ได้รับการบรรยายทางวิทยาศาสตร์เป็นครั้งแรกจากนักชีววิทยาชาวเยอรมัน 2 คน คือ โยฮันเนส มึลเลอร์ และยาค็อบ เฮนเล ในราวปี ค.ศ. 1839–41 โดยบรรยายจากตัวอย่างสตั๊ฟฟ์ของปลาฉลามเพศเมียความยาว 1 เมตร ที่ไม่ทราบที่มา (เป็นไปได้ว่าอาจจะมาจากทะเลจีนใต้ หรือมหาสมุทรอินเดีย) จนกระทั่งในปี ค.ศ. 1843 นักมีนวิทยาชาวอเมริกันเชื้อสายสวิตเซอร์แลนด์ หลุยส์ อกาซซี่ ได้ตั้งสกุล Glyphis ขึ้นมาใหม่จากซากฟอสซิลที่พบในอังกฤษ คือ G. hastalis แต่อย่างไรก็ตามสกุล Glyphis ก็ยังไม่ได้รับการยอมรับและถูกนำมาใช้ จนกระทั่ง แจ็ค เกอร์ริค ได้นำมาใช้ในปี ค.ศ. 1982 โดยเปลี่ยนมาจากสกุล CarcharhinusMüller, J. and F.G.J. Henle (1838–41). Systematische Beschreibung der Plagiostomen. Veit und Comp. p. 40.Roberts, T. R. (21 May 2007). "A new record for the speartooth carcharhinid shark Glyphis glyphis from Pulo Condor, South China Sea". Natural History Bulletin of the Siam Society 54 (2): 279–283. Compagno, L.J.V. (1984). Sharks of the World: An Annotated and Illustrated Catalogue of Shark Species Known to Date. Food and Agricultural Organization. pp. 506–509. ISBN 92-5-101384-5.
thumb|left|ภาพร่างต้นแบบของปลาฉลามแม่น้ำฟันหอก โดยมึลเลอร์และเฮนเล โดยใช้ชื่อวิทยาศาสตร์ว่า Carcharias (Prionodon) glyphis
ปลาฉลามแม่น้ำฟันหอก ไม่ได้เป็นปลาที่ว่องไวปราดเปรียวเหมือนอย่างปลาฉลามในวงศ์เดียวกันชนิดอื่น ๆ ที่พบในทะเล โดยได้วิวัฒนาการตัวเองมาเป็นนักล่าในแม่น้ำที่มืดมิดและไหลเชี่ยวได้เป็นอย่างดี โดยใช้อีเล็กโทรเซปชั่นในการหาอาหาร และครีบหลังชิ้นที่ 2 ที่มีขนาดใหญ่เคลื่อนไหวด้วยความเร็วต่ำในกระแสน้ำที่ไหลเชี่ยว และจะให้กำเนิดลูกด้วยการคลอดออกมาเป็นตัวในช่วงเดือนตุลาคม-ธันวาคม ลูกปลาแรกเกิดมีความยาว 50-59 เซนติเมตร และจะเพิ่มความยาวขึ้น 19 เซนติเมตรในทุก ๆ ปีGlyphis glyphis  (Müller & Henle, 1839) จาก fishbase.org